ڪائونٽي

ڪائونٽي ڪجهه ملڪن اندر انتظامي يا ٻين مقصدن خاطر ھڪ جاگرافيائي علائقو آهي.Chambers Dictionary, L. Brookes (ed.), 2005, Chambers Harrap Publishers Ltd, Edinburgh لفظ ڪائونٽي پراڻي فرينچ ٻوليءَ جي لفظ 'ڪونٽي (conté يا cunté) مان نڪتل آهي جنھن جو مطلب اھڙو علائقو آهي جيڪو ڪائونٽ (Count) يا ارل (Earl) يا وسڪائونٽ (Viscount) جي اختيار ۾ ھجي.The Oxford Dictionary of English Etymology, C. W. Onions (Ed.), 1966, Oxford University Press جڏھن نارمن ماڻھن انگلينڊ فتح ڪيو تہ اھو لفظ انھن انگلينڊ ۾ آندو. سيڪسن نسل جي ماڻھن اڳواٽ انگلينڊ ۾ ضلعا ٺاهي چڪا ھيا جيڪي نارمن فاتحن جي اچڻ بعد تاريخي ڪائونٽيون ٿي ويون جن کي شائر جو نالو شامل ڪري سڏڻ لڳا.Vision of Britain  — Type details for ancient county. Retrieved 31 March 2012 ڪافي ڪائونٽين تي شھرن جا نالا پيا جن ۾ شائر لفظ جو اضافو ڪيو ويو جيئن گلؤسيسٽر شھر مان گلؤسيسٽر شائر (ڪائونٽي) ، وارسيسٽر مان وارسيسٽر شائر (ڪائونٽي) وغيره.Etymology of the word county. شائر ۾ ايندڙ علائقو بادشاھت جي ورھاست لاءِ استعمال ٿيندو ھيو. اڳتي وفاق جي يونٽن جي ذيلي انتظامي ورھاست لاء بہ علائقا ٺاهڻ جي ضرورت پيدا ٿي. اھڙي  طرح ڪائونٽيون ٺھنديون ويون. آمريڪا ۽ جرمني ۾ به ذيلي انتظامي ورھاست ڪائونٽين ذريعي ٿيل آهي . ڪائونٽيون  وري ضلعن ۾ ورھايل ھونديون آھن. انگلينڊ م ضلعن کي بورا (Borough) پڻ چون ٿا.  ضلعن ۾ وري ننڍا وڏا شھر، سول ٽائون شپ، ٻيا انتظامي علائقا ۽ ڳوٺ ھوندا آھن.

 حوالا 

زمرو:تاريخ
زمرو:يورپ
زمرو:پرڳڻا